Δήμος Ηρακλείας

Ο Δήμος Ηρακλείας είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας, ο οποίος συστάθηκε  την 1η Ιανουαρίου 2011 από τη συνένωση των προϋπαρχόντων δήμων Ηρακλείας, Σκοτούσσης και Στρυμωνικού. Το τοπικό συμβούλιο του δήμου αποτελείται από 25 συμβούλους, εκ των οποίων οι 16 εκλέγονται στην ΔΕ Ηρακλείας, οι 5 στην ΔΕ Σκοτούσσης και οι 4 στην ΔΕ Στρυμωνικού. Έδρα του δήμου είναι η Ηράκλεια.

Στα βορειοδυτικά όρια του δήμου βρίσκεται η τεχνητή λίμνη Κερκίνη, ένας από τους σημαντικότερους βιοτόπους της Ελλάδας.


 Δημοτικές ενότητες και οικισμοί 


Ο Δήμος Ηρακλείας αποτελείται από 3 «δημοτικές ενότητες», οι οποίες αντιστοιχούν στους 3 καταργηθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.

 Δημοτική ενότητα Ηρακλείας 
Η δημοτική ενότητα Ηρακλείας αποτελούσε ολόκληρο τον δήμο πριν την συνένωση με το πρόγραμμα Καλλικράτης και είχε συσταθεί με το πρόγραμμα Καποδίστριας από τη συνένωση παλαιότερων κοινοτήτων της περιοχής. Καταλαμβάνει έκταση 195.216 στρεμμάτων και έχει (μόνιμο) πληθυσμό 9.946 κατοίκους. Πήρε την ονομασία του από την αρχαία πόλη Ηράκλεια την Σιντική, η οποία παλαιότερα είχε εικασθεί ότι βρισκόταν στη θέση όπου σήμερα βρίσκεται η έδρα του δήμου Ηράκλεια.

Περιλαμβάνονται οι παρακάτω κοινότητες και οικισμοί:

 Κοινότητα Ηρακλείας -- [ 3.245 ]
 η Ηράκλεια -- [ 3.245 ]
 το Σαρακατσαναίικο -- [ 0 ]
  Κοινότητα Βαλτερού -- το Βαλτερό -- [ 872 ]
 Κοινότητα Δασοχωρίου -- [ 765 ]
 το Δασοχώρι -- [ 670 ]
 το Ψωμοτόπι -- [ 95 ]
 Κοινότητα Καρπερής  -- η Καρπερή -- [ 580 ]
 Κοινότητα Κοιμήσεως  -- η Κοίμηση -- [ 1.148 ]
 Κοινότητα Λιθοτόπου  -- ο Λιθότοπος -- [ 525 ]
 Κοινότητα Λιμνοχωρίου  -- το Λιμνοχώρι -- [ 414 ]
 Κοινότητα Ποντισμένου -- [ 1.556 ]
 το Ποντισμένο -- [ 1.516 ]
 ο Σιμώνας -- [ 40 ]
 Κοινότητα Χρυσοχωράφων  -- τα Χρυσοχώραφα -- [ 841 ]

Επίσης, στο έδαφος της σημερινής δημοτικής ενότητας Ηρακλείας βρίσκονται οι εγκαταλελειμμένοι οικισμοί Δασοτόπι, Δενδρόφυτο, Δίλοφος, Δρυνοχώρι, Κεφαλοχώρι (εγκαταλελειμμένο), Λιμνοχώρι (εγκαταλελειμμένο), Μανιτάρι, Μπάλτζα, καθώς και ο καταργημένος οικισμός Νεοχώρι.

 Δημοτική ενότητα Σκοτούσσας 

Ο πρώην δήμος και νυν δημοτική ενότητα Σκοτούσσας έχει (μόνιμο) πληθυσμό 3.248  κατοίκους. Ο πρώην δήμος είχε συσταθεί το 1987 με το πρόγραμμα Καποδίστριας από τη συνένωση παλαιότερων κοινοτήτων της περιοχής. Έδρα του πρώην δήμου ήταν η Σκοτούσσα και δήμαρχοι εκλέχθηκαν οι Κώστας Τρέντσιος το 1998 και Λάζαρος Ευαγγελίδης το 2002 και το 2006.

Περιλαμβάνονται οι παρακάτω κοινότητες και οικισμοί:

 Κοινότητα Σκοτούσσης -- η Σκοτούσσα [ 795 ]
 Κοινότητα Αμμουδιάς -- η Αμμουδιά [ 668 ]
 Κοινότητα Γεφυρουδίου -- το Γεφυρούδι [ 499 ]
 Κοινότητα Μελενικιτσίου -- το Μελενικίτσι [ 372 ]
 Κοινότητα Νέας Τυρολόης -- η Νέα Τυρολόη [ 436 ]
 Κοινότητα Παλαιοκάστρου -- το Παλαιόκαστρο [ 478 ]
Επίσης, στο έδαφος της σημερινής δημοτικής ενότητας Σκοτούσσας βρίσκονται και οι εγκαταλελειμμένοι οικισμοί Νεράιδα και Τσεσμελή.

 Δημοτική ενότητα Στρυμωνικού 
Ο πρώην δήμος και νυν δημοτική ενότητα Στρυμωνικού καταλαμβάνει έκταση 156,9 τ.χλμ. και έχει (μόνιμο) πληθυσμό 2.519 κατοίκους. Ο πρώην δήμος είχε συσταθεί το 1987 με το πρόγραμμα Καποδίστριας από τη συνένωση παλαιότερων αυτόνομων κοινοτήτων της περιοχής. που σήμερα αποτελούν τις παρακάτω τοπικές κοινότητες. Έδρα του πρώην δήμου ήταν το χωριό Στρυμωνικό, από το οποίο είχε πάρει και το όνομά του.

Από τη συνολική έκταση 156.850 στρεμμάτων της δημοτικής ενότητας, 31% καλύπτεται από δάση / δασικές περιοχές και 31% από γεωργικές εκτάσεις με συνηθισμένη καλλιέργεια τα σιτηρά.

Περιλαμβάνονται οι παρακάτω κοινότητες και οικισμοί (στις αγκύλες φαίνεται ο πληθυσμός σύμφωνα με την απογραφή του 2021):
 Κοινότητα Στρυμωνικού  -- το Στρυμωνικό [ 945 ]
 Κοινότητα Ζευγολατιού  -- το Ζευγολατιό [ 249 ]
 Κοινότητα Καλοκάστρου  [ 257 ]  
 το Καλόκαστρο [ 200 ]
 το Κεφαλοχώρι [ 57 ]
 Κοινότητα Λιβαδοχωρίου  [ 354 ]  
 το Λιβαδοχώρι [ 322 ]
 το Βαρικό [ 32 ]
 Κοινότητα Τριάδος  -- η Τριάδα [ 188 ]
 Κοινότητα Χειμάρρου  -- ο Χείμαρρος [ 526 ]

Επίσης, στο έδαφος της σημερινής δημοτικής ενότητας Στρυμωνικού βρίσκονται και οι εγκαταλελειμμένοι οικισμοί Μακρυώτισσα και Σαλτικλή.

 Διοικητική ιστορία 
Η Ηράκλεια αποτέλεσε για πρώτη φορά δήμο το 1947.Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 202. Δήμαρχοι διετέλεσαν οι:
Διάρκεια θητείαςΌνομαΠοσοστό % του νικητή (έτος εκλογών)Αποτελέσματα δημοτικών εκλογών Δήμου Ηρακλείας, ΕΕΤΑΑ, ανακτήθηκε στις 29 Μαΐου 2019.Σημειώσεις 1947 - 1950 Ιωάννης Πασχαλιάς Πρώτος δήμαρχος. 1950 Δημ. Πατσιάκας 1950 Δημήτριος Παραθύρης Διορισμένος.Δικαστικός 1950-1951 Χρ. Κωτσελένης 1951-1959Νικόλαος Νικόλτσος 1959-1964Νικόλαος Σωτηρίου  1964-1967 Γεώργιος ΓκότσηςΑντιδήμαρχος ο Δημ. Πατσιάκας. 1967-1974 1975-1978 Νικόλαος Σωτηρίου 53% (1975) από τον πρώτο γύρο 1979-1982 Ευάγγελος Παπαδόπουλος 64,22% από τον πρώτο γύρο (1978) 1983-1986 Χρήστος Σαμαράς  53,54% από τον πρώτο γύρο (1982) 1987-1990 Κωνσταντίνος Τσιάνης 52,09% από τον πρώτο γύρο (1986) 1991-1994 Δημήτριος Τούσκας 51,91%  στον δεύτερο γύρο (1990) 1995-1998 Πηνελόπη Σταματίου 52,58% στον δεύτερο γύρο (1994) Η πρώτη γυναίκα δήμαρχος Ηρακλείας. 1999-2002 Χρήστος Σαμαράς 54,41% από τον πρώτο γύρο (1998) 2003-2006 Αναστάσιος Γεωργιάδης 54,66% στον δεύτερο γύρο (2002) 2007-2019 Κλεάνθης Κοτσακιαχίδης 52,56% στον 2ο γύρο (2006) / 53,38% στον 1ο γύρο (2010)/ 55,13% στον 1ο γύρο (2014) Ο μοναδικός δήμαρχος που επανεξελέγη δύο φορές και υπηρέτησε τρεις συνεχείς συνολικά θητείες. 2019-2023 Γεώργιος Κουτσάκης 52,45% στον 1ο γύρο (2019) Επικράτησε στις εκλογές του 2019 στον 1ο γύρο, με ποσοστό 52,45% έναντι 45% για τον απερχόμενο δήμαρχο Κλεάνθη Κοτσακιαχίδη και 2,55% για τη Δέσποινα Χατζίδου.2024-ΣήμεραΚλεάνθης ΚοτσακιαχίδηςΕξελέχθη το 2023, με ποσοστό 50,21% στον 1ο γύρο. Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.
 Ο μοναδικός δήμαρχος που επανεξελέγη τρεις φορές και υπηρέτησε τέσσερις συνολικά θητείες.

 Παραπομπές 

 Πηγές 
Δήμος Ηρακλείας
Διοικητικές μεταβολές / ΟΤΑ Κ. Τζουμαγιάς Ν. Σερρών, Ελληνική Εταιρεία Τοπικής Ανάπτυξης και Αυτοδιοίκησης 
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010